Dôvodová správa

Osobitná časť:

K Čl. I
 
K bodu 1:
Rozširuje sa rozsah pôsobnosti bližšou špecifikáciou nových osobných lodí.

K bodu 2:
Legislatívno-technická úprava z dôvodu vypustenia písmena b) v § 1 ods. 2. 

K bodu 3:
Zosúlaďuje sa terminologicky pojem používaný v právnych predpisoch EÚ s pojmom používaným v medzinárodných dohovoroch v oblasti námornej plavby.

K bodom 4 až 9:
Upravujú a dopĺňajú sa typy osobných lodí a plavidiel na ktoré sa nariadenie vlády nevzťahuje.

K bodu 10:
Zosúlaďuje sa pojem so smernicou, ktorá je návrhom nariadenia transponovaná.

K bodu 11:
Zosúlaďuje sa pojem s medzinárodným dohovorom v oblasti námornej plavby.

K bodu 12:
Transponovaná smernica EP a Rady (EÚ) 2017/2108 ako aj smernica 2009/45/ES sú smernice s významom pre EHP, preto sa dopĺňa ustanovenie návrhu nariadenia vlády, ktorým sa toto nariadenie vlády bude vzťahovať aj na štáty, ktoré sú zmluvnou stranou EHP.   

K bodom 13 a 14:
Dopĺňajú sa pojmy v súlade s transponovanou smernicou.

K bodu 15:
Legislatívno-technická úprava.

K bodu 16:
Dopĺňajú sa nové pojmy používané v nariadení vlády.
 
K bodom 17 a 18:
Upravuje sa vymedzenie kategórií námorných oblastí, v ktorých plávajú osobné lode zaradené do jednotlivých tried podľa toho, kde vykonávajú vnútroštátnu plavbu.
  
K bodu 19:
Námorné vybavenie nachádzajúce sa na palube osobnej lode musí byť v súlade s nariadením vlády SR č. 262/2016 Z. z. o vybavení námorných lodí, ktoré upravuje schválenie tohto vybavenia a z tohto dôvodu sa v tomto nariadení vlády vypúšťa duplicitné ustanovenie týkajúce sa testovania a schvaľovania námorného vybavenia. 

K bodom 20 a 24:
Ustanovuje sa možnosť použiť ekvivalentné pravidlá členského štátu, ak boli oznámené EK  a ostatným členským štátom a sú v súlade s normami špecifikovanými v predpisoch uznaných klasifikačných spoločností.

K bodu 21
Vypúšťa sa ustanovenie v súvislosti s úpravami v bodoch 5 a 8. Nariadenie vlády sa nevzťahuje na lode a plavidlá s dĺžkou do 24 m. 

K bodu 22
Legislatívno-technická úprava vzhľadom na bod 21.

K bodu 23
Rozširuje sa uplatňovanie nariadenia vlády aj na existujúce osobné lode. Upravuje sa aj povinnosť zabezpečiť vyšší stupeň plávateľnosti osobnej lode, ktorou sa zvyšuje možnosť účinnej záchrany osôb na palube osobnej lode. 

K bodu 25
Upravuje sa oblasť požiadaviek pre jednotlivé triedy osobných lodí a osobných lodí ro-ro podľa položenia kýlu.

K bodu 26
Vypúšťa sa ustanovenie povinnosti vypracovania a predkladania národného akčného plánu uplatňovania všeobecných zásad Európskej komisii z dôvodu jej splnenia a Európska komisia túto povinnosť už ďalej nevyžaduje. 

K bodu 27
Upravuje sa povinnosť prehliadok existujúcej osobnej lode pred jej uvedením do prevádzky bez ohľadu na triedu osobnej lode a oblasť jej plavby.

K bodu 28
Ustanovuje sa prechodné obdobie na osobné lode postavené z rovnocenného materiálu.

K bodu 29
Vymedzuje sa preberaný právny akt Európskej únie.

K Čl. II
Ustanovuje sa účinnosť nariadenia vlády.